Document ID: /roh_data/filtered/fineweb-2-filterrobots_roh.jsonl.gz/39814

La Scoula Rudolf Steiner Scuol festagescha quist on seis 20avel anniversari. Situada immez la cuntrada alpina da l'Engiadina bassa è'la l'unica scoula Steiner in Grischun.
La Scoula Rudolf Steiner Scuol es üna scoula publica da portaders libers, üna scoula da di chi lavura tenor la pedagogia Waldorf da Rudolf Steiner.
Per il mumaint visiteschan 30 scolaras e scolars la scoula e vegnan instruidas ed instruits in 4 gruppas da differentas annadas dad üna persuna d'instrucziun per gruppa (prüma e seguonda classa; terza e quarta classa; tschinch- e sesavla classa; sett- ed ottavla classa). Insaquants/as magisters/ras da rom cumpletteschan il collegi.
La particularità da la scoula es sia grondezza ed il ambiaint natüral e cultural, l'Engiadina e la lingua rumantscha. La grondezza da l'instituziun permetta als uffants dad imprender in ün ambiaint familiar. Ün pilaster important da la pedagogia sun las experienzas multifarias illa natüra. Dis da turas da chaminar e da skis sun per ils uffants plü giuvens part dal program da l'eivna e per ils plü gronds daja ün program varià da gitas da stà e d'inviern.
No ans allegrain da Lur visita e Tils invidain cordialmaing ad imprender a cugnuoscher nossa scoula.
Daspö 20 ons es la Scoula Rudolf Steiner Scuol dachasa illa „Chasa Denoth“. Uossa sta la scoula davant la sfida gronda da ramassar ils mezs finanzials per tilla pudair cumprar.
Sun Els/Ellas pronts/as da sustgnair l'avegnir da la Scoula Rudolf Steiner Scuol? No ingrazchain cordialmaing per Lur dun.
(Donaziuns per la Scoula Rudolf Steiner Scuol pon gnir trats giò da las impostas).
Indicaziun bancara:
Freie Gemeinschaftsbank
Scoula Rudolf Steiner Scuol
Via da Sotchà 231
7550 Scuol
<iban-pii>
-> Proget da fabrica: t3://page?uid=12